A csehszlovák szocialista rendszer enyhülése nyomán újból erőre kaptak a szlovák nacionalista hangok az államszövetségen belül. A Matica 1963-ban ünnepelte létrejöttének 100. évfordulóját. Az ezzel kapcsolatos tevékenysége és a Prágai tavasz (1968) előszeleként tapasztalható enyhülés következtében a Matica jelentősége ismét nagy volt, országszerte sorra alakultak helyi szervezetei. Ez az állapot 1969-ig tartott.